# Tájékoztatás az iskolai étkezéssel kapcsolatban

Az étkezés megrendelése a 2025. áprilisban illetve a beiratkozáskor leadott „Nyilatkozat iskolai étkezés igényléséről” c dokumentum, illetve a szülők által azóta írásban benyújtott módosítások alapján történt. **Végleges lemondást, vagy** az étkezés típusát, kedvezményét érintő **változtatási igényt** az Kréta e-ügyintézés rendszeren keresztül vagy kivételes esetben **írásban, papír alapon vagy elektronikusan** **(**etkezes@uni-eszterhazy.hu**)** **az Iskola részére megküldve tudunk elfogadni.** A változtatást (napköziről (napi háromszori étkezés) menzára (egy ebéd) vagy menzáról napközire) – kivéve a végleges lemondást – benyújtást követő hónap 1-jétől tudjuk érvényesíteni. **Étkezési kedvezmény** minden esetben a **jogosultságot alátámasztó igazolás másolatának** a Nyilatkozathoz, ill. a változtatási igényhez történő **csatolásával** együtt vehető igénybe.

* **50 % étkezési kedvezmény jár a tartósan beteg gyermeknek** (csatolandó: a magasabb összegű családi pótlék megállapításáról szóló határozat, vagy a szakorvosi igazolás másolata).
* **50 % étkezési kedvezmény jár azoknak a gyermekeknek, akiknek családjában 3 vagy több, önálló keresettel nem rendelkező gyermeket nevelnek** (csatolandó: a magasabb összegű családi pótlék megállapításáról szóló határozat másolata).
* **50 % étkezési kedvezmény jár a rendszeres gyermekvédelmi kedvezményben részesülő,** a hátrányos helyzetű és a halmozottan hátrányos helyzetű **gyermekeknek 9-**

**12. évfolyamon** (csatolandó: a jogosultságot megállapító hatósági döntés másolata).

* **100 % étkezési kedvezmény jár a rendszeres gyermekvédelmi kedvezményben részesülő,** a hátrányos helyzetű és a halmozottan hátrányos helyzetű **gyermekeknek 1-**

**8. évfolyamon** (csatolandó: a jogosultságot megállapító hatósági döntés másolata).

Az étkezési térítési díjról előzetesen előre fizetendő banki átutalással kiegyenlítendő számlát állítunk ki a Kréta rendszerében, melyet a szülői Kréta felületén keresztül érhetnek el. **NAGYON FONTOS**: amennyiben az étkezés igénybevétele előtti munkanapig a szülők nem kapják meg az elektronikus számlát, vagy időközben megváltozott az e-mail címük, azt feltétlenül jelezzék az etkezes@uni-eszterhazy.hu-ra küldött levélben!

**ISKOLÁNK NEVE ÉS BANKSZÁMLASZÁMA**:

**Eszterházy Károly Katolikus Egyetem Gyakorló Általános Iskola, Gimnázium, Alapfokú Művészeti Iskola és Technikum**

***Bankszámlaszám:* 11739009-23921711-00000000**

# A heti menü az iskola honlapján, az alábbi linkre kattintva található:

https://gyakorlo.uni-eszterhazy.hu/hu/szuloknek-diakoknak/etlap

# Térítési díjak

|  |
| --- |
| **Tanulói étkezés** |
| **Étkezés típusa** | **2025/2026. tanévi 100 %-os térítési díj** |
| Napközi (napi 3x-i étkezés) 1. korcsoport (1-4. évfolyam) | 966 Ft/nap |
| Napközi (napi 3x-i étkezés) 2. korcsoport (5-8. évfolyam) | 988 Ft/nap |
| Menza alsó tagozat (csak ebéd) 1. korcsoport (1-4. évfolyam) | 636 Ft/nap |
| Menza felső tagozat (csak ebéd) 2. korcsoport (5-8. évfolyam) | 648 Ft/nap |
| Menza gimnázium (csak ebéd) 3. korcsoport (9-12. évfolyam) | 750 Ft/nap |
| Speciális étkezés (csak ebéd), valamennyi évfolyam, 50 %-os kedvezménnyel | 1.906 Ft/nap |

Az előre látható hiányzások miatti étkezés lemondásokat (kirándulás, verseny, betegség) a Kréta e-ügyintézés felületen vagy írásban kérjük közölni:

* elektronikusan az **etkezes@uni-eszterhazy.hu**e-mail címre küldve,
* e-mail cím hiányában papír alapon a portán leadva a gyerek nevének, osztályának és a hiányzás időtartamának megjelölésével.

A lemondást továbbra is a **hiányzást megelőző iskolai napon 9 óráig** tett bejelentés alapján tudjuk érvényesíteni (a hétfői hiányzásokat pénteken 9 óráig szükséges jelezni!).

**Ezen időponton** túl tett bejelentést követően már csak **az ebéd - saját vagy a konyha által biztosított - ételhordóban történő elvitelére** van lehetőség.

**A Kréta rendszerében csak befizetett étkezést áll módunkban lemondani. A be nem fizetett étkezés lemondására nincs lehetőség, ebben az esetben az ebéd - saját vagy a**

**konyha által biztosított - ételhordóban történő elvitelére van lehetőség. Kérjük Önöket, a befizetésről időben gondoskodjanak és vegyék figyelembe az utalás átfutási idejét.**

Az ebéd elviteli szándékot a reggeli órákban, írásban az etkezes@uni-eszterhazy.hu e-mail

címre kérjük jelezni, megjelölve azt is, hogy saját ételhordóban vagy a konyha által biztosított dobozban (aminek 100 Ft-os ára átvételkor fizetendő) kívánják azt elvinni.

Átvételi lehetőség:

Mindkét épület konyhája 11:30 - 14:00 óráig tart nyitva. Saját, ételhordóban történő elvitel esetén a konyha nyitvatartási idején kívüli, névvel ellátott ételhordó leadására és átvételére, valamint a konyha által biztosított, névvel ellátott doboz átvételére az alábbi helyeken van lehetőség:

* **Barkóczy utcai** iskolaépületbe járó tanulóink esetében a **portán**,
* **Bartók téri** iskolaépületbe járó tanulóink esetében a **konyha hátsó bejáratánál**, a fedett teraszon elhelyezett asztalon. Nyitvatartási időben hozott saját ételhordó átadása esetén kérjük, csengetéssel jelezzenek. Megközelítés: a Trinitárius utca felőli gazdasági bejárón keresztül (sorompó), a parkolóba érve balra található a konyha hátsó bejárata.

Segítő közreműködésüket köszönöm,

Tóta Nikolett Anna

*ügyviteli munkatárs*